ToekomsVenster: Die krag van gebedhttps://rak2.spens.co.za/radio/2016/253.mp3 Argieffoto. Julle wat mag besit, is julle uitsprake werklik regverdig? Is julle beslissings in die sake tussen mense billik? Nee, julle optrede in die land is die ene korrupsie, met geweld gaan julle deur die lewe. – Psalm 58:2-3 Ek wens ek kan hierdie verse voor sommige leiers in ons land gaan neerlê. Ek wonder of hulle hulself daaraan sal steur? Interessant dat daar niks nuuts onder die son is nie. Die Ou Testamentiese Israel, die volk van God (gelowiges) word meermale in die Ou Testament verwyt vir hul onregverdige optrede teenoor veral weerlose mense. Dis maklik om mense wat geen verweer het nie te boelie. ŉ Mens moet net nie vergeet dat daar ŉ dag van afrekening kom nie. God het ŉ sagte plek vir weerlose mense. Weerloosheid moet egter nie ŉ rookskerm wees waaragter ŉ mens wegkruip nie. In ŉ demokratiese bestel het elke mens, ongeag sy of haar stand in die samelewing, ŉ stem. Daardie stem kan en moet gehoor word. Daar is baie geleenthede waar die volk kan sê hoe hulle voel. Ons sterkste wapen is egter die krag van gebed. Ouma het altyd gesê: “God slaap nie.” Dis nie altemit nie.